ai4bharat/Pralekha huggingface dataset:
قانون اور انصاف کی وزارت
آسان ، قابل رسائی اور سستے عدالتی نظام کو یقینی بنانے کی کوششیں
قانون وانصاف کے مرکزی وزیر جناب کرن رجیجو نے راجیہ سبھا میں ایک سوال کے تحریری جواب میں یہ معلومات دی ہے کہ سماجی اور اقتصادی طور سے پسماندہ طبقات کے لوگوں کے لئے آسان ، قابل رسائی اور سستا عدالتی نظام کو یقینی بنانے کے لئے سرکار کے ذریعے کی گئی کوششیں اس طرح ہیں:
- لیگل سروسز اتھارٹیزایکٹ 1987کی دفعہ 12کے تحت کور کئے گئے مستفدین سمیت سماج کے کمزور طبقات کو مفت اور اہل قانونی خدمات فراہم کرنے کے لئے نافذ کیا گیا تھا، تاکہ اس بات کو یقینی بنایا جاسکے کہ انصاف حاصل کرنے کے مواقع سے کوئی بھی کمزور یا دیگر معذوری کے سبب کوئی شہری محروم نہ رہے۔
- لیگل سروسز ایکٹ کے تحت یکساں مواقع کی بنیاد پر انصاف کوبڑھاوا دینے کے لئے لوک عدالتوں کا انعقاد کیا جاتا ہے۔اس مقصد کے لئے قانونی خدمات فراہم کرنےو الے اداروں کو تعلق کورٹ سطح سے سپریم کورٹ تک قائم کیا گیا ہے۔
- اپریل 2022 سے جنوری 2023 کی مدت کے دوران 9.75لاکھ لوگوں کو مفت قانونی خدمات فراہم کی گئی اور 5.54کروڑ معاملے اپریل 2022 سے فروری 2023 تک لوک عدالتوں کے توسط سے نمٹائے گئے ہیں۔
- اس کے علاوہ سرکار نے ایل ایس اے ایکٹ 1987 کی دفعہ 12 کے تحت مفت قانونی مدد حاصل کرنے کے لئے اہل افراد کو پرو بونو وکیلوں کے ساتھ جوڑنے کے لئے نیائے بندھوپروگرام شروع کیا ہے۔ پروگرام کے تحت 5954 مفت وکلاء رجسٹرڈ کئے گئے ہیں اور 2180معاملے استفادہ کنندگان کے ذریعے درج کئے گئے ہیں۔
- سرکار کے ذریعے چلائے جارہے ٹیلی-لا پروگرام ، کامن سروس سینٹرکے توسط سے پینل وکلاء کے ذریعے پری-لیٹی گیشن مرحلے میں ایل ایس اے ایکٹ 1987 کی دفعہ 12کے تحت مفت قانونی امداد کے حقدار افراد سمیت عام لوگوں کو قانونی صلاح مہیا کرتا ہے۔ ٹیلی –لا ء نے اب تک 33.54لاکھ سے زیادہ مستفدین کی خدمت کی ہے۔
بینچ مارک معذور افراد کے لئے آسانی سمیت بنیادی سہولتوں کی ترقی کی ذمہ دار بنیادی طور سے متعلقہ ریاستی سرکاریں ہیں۔مرکزی سرکار صرف ضلع اور ماتحت عدالتوں نے عدالتی بنیادی ڈھانچے کے لئے مرکزی اسپانسرڈ اسکیم کے توسط سے اس سلسلے میں ریاستوں کے وسائل کی تکمیل کرتی ہے۔
عدالتوں کے لئے بنیادی ڈھانچہ سہولتوں کی ترقی کے تعلق سے مرکزی اسپانسرڈ اسکیم کے تحت وکلاء اور موکلوں کی سہولت کے لئے عدالتی عمارتوں، رہائشی اِکائیوں، وکلاء کے لئے ہال ، بیت الخلاء کمپلیکس اور ڈیجیٹل کمپیوٹر کمروں کی تعمیر کے لئے رقم فراہم کی جاتی ہے۔حالانکہ ریاستوں ؍ مرکز کے زیر انتظام ریاستوں کو فنڈ اسی وقت جاری کیا جاتا ہے، جب ان کی پروجیکٹ تجویز لازمی طور سے سی پی ڈبلیو ڈی؍ معذور اشخاص کو بااختیاربنانے کا محکمہ، سماجی انصاف اور تفویض اختیارات کی وزارت کے ذریعے مقرر شدہ معذور موافق معیارات ؍ قابل رسائل معیارات پر کھری اترتی ہے۔سی ایس ایس اصول وضوابط کے تحت ریاستوں سے اس سلسلے میں سرٹیفکیٹ بھی طلب کیا جاتا ہے۔اسکیم کے تحت ریاستوں کے پاس اضافی سہولتیں فراہم کرنے کی مکمل آزادی ہے، جس میں بینچ مارک معذور افراد کے لئے عدالتی احاطے میں آسان رسائی کی سہولت بھی شامل ہے۔
عملے، عوامی شکایات اور پنشن کی وزارت
شریک حیات کی پنشن کے لئے جوائنٹ بینک اکاؤنٹ لازمی نہیں
سائنس و ٹیکنالوجی اور ارضیاتی علوم کے مرکزی وزیر مملکت ؛ وزیر اعظم کے دفتر کے امور، عملہ، عوامی شکایات، پنشن، ایٹمی توانائی اور خلائی امور کے مملکتی وزیر ڈاکٹر جتیندر سنگھ نے جو پنشن کے محکمے کے ذمہ دار بھی ہیں،آج اس بات کی مکرّر وضاحت کی کہ شریک حیات کی پنشن کے لئے جوائنٹ بینک اکاؤنٹ لازمی نہیں ہے۔
وزیر موصوف نے کہا کہ وزیر اعظم نریندر مودی کی قیادت والی حکومت نے ہمیشہ معاشرے کے تمام طبقات بشمول ریٹائر ہوجانے والوں اور پنشن یافتگان کے لئے ’’زندگی آسان بنانے‘‘ کی کوشش کی ہے کیونکہ وہ اپنے تمام تر تجربات اور برسوں کی طویل خدمات کے ساتھ ملک کیلئے اثاثہ ہیں۔
انہوں نے پنشن کے محکمے کے اعلیٰ افسران سے ملاقات کے بعد اخباری نمائندوں سے گفتگو کرتے ہوئے ان خیالات کا اظہار کیا۔ ڈاکٹر جتیندر سنگھ نے کہا کہ اگر دفتر کے سربراہ اس بات سے مطمئن ہیں کہ ریٹائر ہونے والے سرکاری ملازم کے لئے اپنی شریک حیات کے ساتھ جوائنٹ اکاؤنٹ کھولنا ایسی وجوہ کی بنا پر ممکن نہیں ہے جو ان کے قابو سے باہر ہیں تو اس ضرورت میں نرمی کی جا سکتی ہے۔ مرکزی حکومت کی طرف سے پنشن دینے والے تمام بینکوں کو مشورہ دیا گیا ہے کہ اگر میاں بیوی  فیملی پنشن کے کریڈٹ کے لئے اپنے موجودہ جوائنٹ بینک اکاؤنٹ کا انتخاب کرتے ہیں تو بینکوں کو اُن سے نیا اکاؤنٹ کھولنے پر اصرار نہیں کرنا چاہیے۔
وزیر نے مزید کہا کہ شریک حیات کے ساتھ جوائنٹ بینک اکاؤنٹ کی بہر حال ضرورت ہے۔ اسے اُس شریک حیات کے ساتھ کھولا جانا چاہیے جس کے حق میں پی پی او میں فیملی پنشن کی اجازت ہوتی ہے۔ انہوں نے مزید کہا کہ ان اکاؤنٹس میں لین دین پنشنر کی خواہش کے مطابق "سابق یا زندہ بچ جانے والے" یا "یا تو یا زندہ بچ جانے والے" کی بنیاد پر ہوگا۔
مشترکہ بینک اکاؤنٹ کھولنے کی وجہ یہ ہے کہ اس بات کو یقینی بنایا جائے کہ فیملی پنشن بغیر کسی تاخیر کے شروع ہو جائے اور فیملی پنشنر کو نیا پنشن بینک اکاؤنٹ کھولنے کے لئے کسی قسم کی مشکلات کا سامنا نہیں کرنا پڑے۔ فیملی پنشن شروع کرنے کی درخواست جمع کرواتے وقت یہ فیملی پنشنر کے لئے کم سے کم دستاویزی عمل کو بھی یقینی بناتا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں194.60 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا7.15کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,94,60,45,325
|
|
بچی ہوئی خوراکیں
|
|
7,15,72,730
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 194.60کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.15 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کامرس اور صنعت کی وزارتہ
جی ای ایم نے قومی آؤٹ ریچ پروگرام -جی ای ایم سمواد کا آغاز کیا
نئیدہلی 18دسمبر۔حکومت ہند کی کامرس اور صنعت کی وزارت کے کامرس کے محکمے کے سکریٹری جناب انوپ وادھون اور جی ای ایم کے چیئرمین نے آج نئی دلی میں ایک قومی آؤٹ ریچ پروگرام جی ای ایم سمواد کا آغاز کیا۔یہ آؤٹ ریچ پروگرام جہاں مقامی اشیا فروخت کرنے والوں کو بازار فراہم کرانے اور خریداروں کی مخصوص ضرورتوں اور حصولیابی کی ضرورتوں کو پورا کرنے کے لئے پورے ملک میں متعلقین کے لئے نافذ کیا جائے گا۔
یہ آؤٹ ریچ پروگرام ملک کی تمام ریاستوں اور مرکز کے زیر انتظام خطوں کا احاطہ کرے گا اور 19دسمبر 2019 سے 17فروری 2020 تک نافد کیا جائے گا۔
جی ای ایم میں 15لاکھ مصنوعات اور تقریباََ 20 ہزار خدمات تین لاکھ سے زائد رجسٹرڈ دوکاندار اور خدمات فراہم کرانے والے اور 40 ہزارسے زائد سرکاری خریدار تنظیمیں شامل ہیں ۔
اپنے تین سال کی قلیل مدت میں جی ای ایم نے 4000 کروڑروپے کی مالیت کی اشیا کے 28 لاکھ سے زائد آرڈرس پر عمل درآمد کیا ہے، جن میں سے 50فیصد اشیا کی فراہمی ایم ایس ایم ایز سے کی گئی ہے ۔
سرکاری محکمے ،تنظیمیں اور سرکاری شعبے کی صنعتیں اپنی خریداری کی ضرورتوں کے لئے جی ای ایم استعمال کررہی ہیں۔ ریاستوں کے دوکاندار بھی اس پورٹل کو استعمال کرکے قومی سرکاری حصولیابی کے بازار تک رسائی سے استفادہ کررہے ہیں۔ جی ای ایم سمواد کے ذریعہ یہ بازار استعمال کرنے والوں کے تاثرات حاصل کرنے کا خواہشمند ہے ،جس کو سسٹم کو مزید بہتر بنانے کے لئے استعمال کیا جائے گا۔
گورنمنٹ ای – مارکیٹ پلیس  ایک قومی سرکاری حصولیابی کا پورٹل ہے ، جو مرکزی اور ریاستی سرکاری محکموں، سرکاری شعبے کے اداروں ، خود کفیل اداروں اور مقامی اداروں کی حصولیابی کی تمام ضرورتوں کے لئے مکمل حل فراہم کراتا ہے۔ 9 اگست 2016 میں اپنے آغاز سے ہی جی ای ایم نے ٹکنالوجی کے استعمال اور حصولیابی کو بغیر رابطے والی بغیر کاغذ اور نقدرقم کے استعمال والی بناکر ملک میں سرکاری حصولیابی کی کایا پلٹ کرتی ہے ۔
جی ای ایم سمواد کے لئے پروگرام ویب سائٹ :https://gem.gov.inپردستیاب ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ا گ۔رم
U-5906
(Visitor Counter : 99
صحت اور خاندانی بہبود کی وزارت
انتہائی نگہداشت اور ایمرجنسی مراکز کے لیے مالی امداد سے متعلق اَپڈیٹ
ملک بھر کے سرکاری اسپتالوں کے میڈیکل کالجوں میں ٹراما کیئر کی 196 سہولیات کی منظوری دی گئی
11ویں پانچ سالہ منصوبہ  اور 12ویں پانچ سالہ منصوبہ  کے دوران ’’ٹراما اور آگ سے جلنے کی وجہ سے آنے والے زخموں کی روک تھام اور انتظام کے قومی پروگرام‘‘  کے تحت، ملک بھر کے سرکاری اسپتالوں /میڈیکل کالجوں میں 196 ٹراما کیئر فیسیلٹیز  کو منظوری دی گئی۔ ان میں سے بہت سے مراکز قومی شاہراہوں کے قریب واقع ہیں۔ اسکیم کے اصولوں کے مطابق ریاستوں سے موصولہ تجاویز کی بنیاد پر منظوری دی گئی۔
این پی پی ایم ٹی اینڈ بی آئی ایک مرکزی امداد یافتہ اسکیم ہے اور اس اسکیم کے تحت اب تک ریاستی حکومتوں کو 781.57 کروڑ روپے کی رقم جاری کی گئی ہے۔ 12ویں پانچ سالہ منصوبہ  کے علاوہ، اس اسکیم کے تحت نئے ٹراما کیئر کی سہولیات کی شناخت کا کوئی بندوبست نہیں ہے اور 11ویں اور 12ویں ایف وائی پی کے دوران مالی امداد منظور شدہ سہولیات/یونٹس کی کل منظور شدہ لاگت کے اندر مرکزی امداد کے بقایا حصہ کے اجراء کے لحاظ سے ہے۔
پردھان منتری سواستھ سرکشا یوجنا  کے تحت، اب تک مختلف مراحل میں 22 نئے آل انڈیا انسٹی ٹیوٹ آف میڈیکل سائنسز  کے قیام اور سرکاری میڈیکل کالجوں/ اداروں  کی تجدید کے 75 پروجیکٹوں کو منظوری دی گئی ہے۔ ان ایمس میں بڑے پیمانے پر ٹراما سنٹر/ایمرجنسی سہولیات شامل ہیں۔
قومی صحت مشن  کے تحت، صحت اور خاندانی بہبود کی وزارت، حکومت ہند ریاستوں/ مرکز کے زیر انتظام علاقوں کو مالی اور تکنیکی مدد فراہم کرتی ہے جس میں ریاستوں/ مرکز کے زیر انتظام علاقوں کی طرف سے پیش کردہ اپنے پروگرام کے نفاذ کے منصوبوں  سے متعلق تجاویز کی بنیاد پر، ضلع اسپتالوں کی سطح تک صحت کے بنیادی ڈھانچے کی ترقی کے لیے تعاون شامل ہے۔
آیوشمان بھارت کے ایک حصے کے طور پر، حکومت جامع بنیادی صحت کی دیکھ بھال  کی فراہمی کے لیے ملک بھر میں ذیلی صحت مراکز اور بنیادی صحت کے مراکز کو صحت اور تندرستی کے مراکز میں تبدیل کرنے کے لیے ریاستوں کی مدد کر رہی ہے جس میں نگہداشت کے تسلسل کے ساتھ کمیونٹی میں احتیاطی صحت کی دیکھ بھال اور صحت کو فروغ دینا شامل ہے۔ 24 جولائی 2023 تک، 160480 صحت اور تندرستی کے مراکز کام کر رہے ہیں۔ مزید برآں، آیوشمان بھارت، پردھان منتری جن آروگیہ یوجنا  سماجی، اقتصادی، ذات پر مبنی مردم شماری  کے مطابق غریب اور کمزور خاندانوں کو فی خاندان 5 لاکھ روپے تک کا ہیلتھ کوریج فراہم کرتی ہے۔
پردھان منتری آیوشمان بھارت ہیلتھ انفراسٹرکچر مشن  اسکیم کے سی ایس ایس جزو کے تحت، تمام ریاستوں/ مرکز کے زیر انتظام علاقوں کو 5 لاکھ سے زیادہ آبادی والے تمام اضلاع میں اسپتالوں میں 50 سے 100 بستروں والے انتہائی نگہداشت کے کمروں کی تعمیر کے لیے اور بقیہ اضلاع میں ریفرل لنکیج کے قیام کے لئے مالی اور تکنیکی مدد فراہم کی جاتی ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں یہ جانکاری دی۔
وزارت دفاع
بھارت بحرالکاہل علاقائی مذاکرات 2021 : 27 سے 29 اکتوبر 2021 کو
2018 میں پہلی بار منعقد کئے گئے بھارت بحرالکاہل علاقائی مذاکرات  بھارتی بحریہ کی سب سے بڑی بین الاقوامی سالانہ کانفرنس ہے ۔ اور حکمت عملی کی سطح کے اعتبار سے بحریہ کی مصروفیت کا اصولی مظاہرہ ہے ۔ نیشنل میری ٹائم فاؤنڈیشن بحریہ کی معلومات کا حصہ دار ہے اور اس سالانہ تقریب کا ہر ایڈیشن کا اعلی منتظم ہے ۔ بھارت بحرالکاہل علاقائی مذاکرات کے ہر کامیاب ایڈیشن کا مقصد ہے یہ کہ مواقع اور چیلنجز دونوں کا جائزہ لیا جائے جو کہ بھارت بحرالکاہل کے اندر اٹھتے ہیں ۔ 2018 میں بھارت بحر الکاہل علاقائی مذاکرات میں 4 اہم ذیلی موضوعات پر توجہ دی گئی تھی ان موضوعات میں بحری تجارت ، علاقائی کنکٹی ویٹی ، لگاتار بحری نگرانی بحری اسپیس کے ڈیجیٹائزیشن میں اضافہ ، پورے خطہ کے لئے درپیش چنوتیاں مثلاً ہمہ وقت موجود بحری نگرانی بحری گنجائش کا افزوں ڈیجیٹائزیشن اور بحری ڈومین کے اندر کی جانے والی بد خواہی اور مجموعی بحری سلامتی کو بڑھانے کے معاملے میں صنعت کا کردار شامل ہے ۔
تین روزہ بھارت بحرالکاہل علاقائی آن لائن مذاکرات 2021 ، 27، 28 اول 29 اکتوبر 2021 کو منعقد ہورہےہیں ۔ اس سال کے بھارت بحر الکاہل علاقائی مذاکرات میں 21 ویں صدی کے دوران بحری حکمت عملی میں ارتقا: ذمہ داریاں ، چنوتیوں اور مستقبل کا راستہ کے وسیع موضوع کے تحت 8 مخصوص ذیلی موضوعات پر توجہ دی جائے گی ۔ تین دن تک چلنے والی مذاکرات میں ان ذیلی موضوعات پر پینل مذاکرات ہوں گے جو 8 اجلاس پر مشتمل ہوں گے ۔ اس کا مقصد آزادانہ نظریات اور خیالات کی حوصلہ افزائی کرنا ہے ۔
اجلاس وزیر دفاع ، خارجی امور کے وزیر اور پیٹرولیم اور قدرتی گیس کے وزیر کے خطاب کے ساتھ جاری رہیں گے ۔
اس سالانہ مذاکرات کے ذریعہ بھارتی بحریہ اور نیشنل میری ٹائم فاؤنڈیشن بھارت بحر الکاہل کے بحری ڈومین کو اثر ڈالنے والے یا متاثر کرنے والے جغرافیائی سیاسی صورت حال سے متعلق مذاکرات کے لئے ایک پیلٹ فارم فراہم کرنا جاری رکھے گا۔
صدر جمہوریہ کا سکریٹریٹ
راشٹرپتی بھون کا میوزیم عوام کے دیکھنے کے لیے 5 جنوری سے کھلے گا
نئی دہلی،یکم جنوری ،2021 / راشٹرپتی بھون میوزیم کامپلیکس، جو کووڈ – 19 کی وجہ سے 13 مارچ ، 2020 سے بند تھا اب 5 جنوری ، 2021 سے دوبارہ کھولا جائے گا۔ یہ میوزیم پیر اور سرکاری چھٹیوں کو چھوڑ کر سبھی دنوں میں کھلے گا۔ سیاح ویب سائٹ کے ذریعے اپنی سیر کا وقت درج کرا سکتے ہیں https://presidentofindia.nic.in یا https://rashtrapatisachivalaya.gov.in/ یا https://rbmuseum.gov.in/۔ جیساکہ پہلے فی کس برائے نام 50 روپے رجسٹریشن چارجز لیے جاتے تھے اب بھی وہی چارجز لیے جائیں گے۔ موقعے پر بکنگ کی سہولت جو پہلے دستیاب تھی ، وہ عارضی طور پر معطل ہے۔
سماجی دوری کو برقرار رکھنے کے اصولوں پر عمل کرتے ہوئے پہلے سے بکنگ کے چار اوقات مقرر کیے گیے ہیں۔ صبح ساڑھے 9 سے صبح 11 بجے تک، صبح ساڑھے گیارہ سے 1 بجے دوپہر تک، دوپہر ڈیڑھ بجے سے دوپہر 3 بجے تک اور دوپہر ساڑھے تین بجے سے سہ پہر 5 بجے تک۔ ہر مقررہ وقت میں 25 افراد بکنگ کرا سکتے ہیں۔ سیر کے دوران لوگوں کو ماسک پہننے ، سماجی دوری برقرار رکھنے، آروگیہ سیتو ایپ انسٹال کرنے جیسے کووڈ پروٹوکول پر عمل کرنا ہوگا۔ کووڈ – 19 کے تئیں حساس لوگوں کی، اس سیر کے لیے حوصلہ شکنی کی جائے گی۔
راشٹرپتی بھون میوزیم کامپلیکس میں کہانی سنانے کا ایک میوزیم ہے جس میں آرٹ، کلچر، وراثت اور تاریخ کی عکاسی کرتے ہوئے نادر و نایاب فن پاروں کی نمائش کی گئی ہے۔ تفصیلات اس ویب سائٹ https://rbmuseum.gov.in/ پر دستیاب ہیں۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
01.01.2021
U –25
(Visitor Counter : 191
خواتین اور بچوں کی ترقیات کی وزارت
خواتین اور بچوں کی ترقی کی وزارت نے ناری شکتی پرسکار 2022 کے لیے درخواستیں/ نامزدگیاں طلب کیں
یہ ایوارڈ خواتین کو با اختیار بنانے، خاص طور پر کمزور اور پسماندہ خواتین کی بھلائی کے لیے کام کرنے والی شخصیات کو دیا جائے گا
آن لائن درخواستیں/ نامزدگیاں 31 اکتوبر 2022 تک بھیجی جا سکتی ہیں
خواتین اور بچوں کی ترقی کی وزارت، حکومت ہند نے ناری شکتی پرسکار 2022 کے لیے درخواستیں/ نامزدگیاں طلب کی ہیں۔ ناری شکتی پرسکار، 2022 کے لیے درخواستیں/ نامزدگیاں صرف مخصوص ویب سائٹ یعنی www.awards.gov.in کے ذریعے ہی قبول کی جائیں گی۔
31 اکتوبر 2022 تک موصول ہونے والی تمام درخواستوں/ نامزدگیوں پر سال 2022 کے لیے ناری شکتی پرسکار کے لیے غور کیا جائے گا۔
ناری شکتی پرسکار-2022 خواتین اور بچوں کی ترقی کی وزارت کی طرف سے خواتین کے عالمی دن یعنی 8 مارچ 2023 کے موقع پر خواتین کو با اختیار بنانے، خاص طور پر کمزور اور پسماندہ خواتین کے لیے کام کرنے والے افراد کو اعزاز دینے کے لیے دیے جائیں گے۔
اہلیت کے معیار اور دیگر تفصیلات کے لیے ناری شکتی پرسکار کے لیے رہنما خطوط خواتین اور بچوں کی ترقی کی وزارت کی ویب سائٹ https://wcd.nic.in/acts/guidelines-nari-shakti-puraskar-2022-onwards پر اور درخواست فارم/ نامزدگی پورٹل www.awards.gov.in پر دستیاب ہے۔
کابینہ
کینسر تحقیق پہل قدمیوں کے موضوع پر بھارت – برطانیہ مفاہمتی عرضداشت کو کابینہ کی منظوری
نئی دہلی،07 مارچ / مرکزی کابینہ نے وزیر اعظم نریندر مودی کی قیادت میں بھارت اور برطانیہ کے مابین کینسر تحقیقی پہل قدمیوں کے موضوع پر طے پانے والی مفاہمتی عرضداشت کو اپنی منظوری دے دی ہے ۔ واضح رہے کہ اس مفاہمتی عرضداشت پر 14 نومبر ، 2018 ء کو دستخط عمل میں آئے تھے ۔
تفصیلات :
بھارت – برطانیہ کینسر تحقیق پہل قدمی کے تحت ایسے تحقیقی چیلنجوں یا چنوتیوں کے پورے ایک سلسلے کی شناخت کی جائے گی ، جو کینسر کے علاج کی استطاعت ، تدارک اور کینسر کے مریض کی نگہداشت سے متعلق ہیں ۔ اس کے تحت سرکردہ بھارتی اور برطانوی ماہرین کو یکجا ہونے کا موقع فراہم کیا جائے گا ۔ یہ وہ ماہرین ہوں گے ، جن کا تعلق شفاخانہ جاتی تحقیقات ، آبادی سے متعلق تحقیقات ، نئی ٹیکنا لوجیوں اور طبیعاتی سائنسز کے شعبوں سے ہے ۔ یہ پہل قدمی نئے تحقیقی اتحاد کو پروان چڑھانے کے لئے سرمایہ فراہم کرے گی اور کینسر کے نتائج سے نمٹنے کے لئے خاطر خواہ پیش رفت کے سلسلے میں با اثر تحقیق کا فریضہ انجام دے گی ۔
سرمایہ فراہمی کا طرز :
پانچ برسوں میں اس پہل قدمی کے لئے درکار مجموعی تحقیقی سرمایہ کاری 10 ملین برطانوی پاؤنڈ  کے بقدر ہو گی ۔ اس طرح کی فنڈنگ کے لئے سی آر یو کے کا حصص 5 ملین برطانوی پاؤنڈ  کے بقدر کا ہو گا ۔ ڈی بی ٹی اپنی جانب سے اس طرح کی فنڈنگ میں 5 ملین برطانوی پاؤنڈ  کا تعاون دے گی ۔ اسی طریقے کے مساوی سرمایہ کی فراہمی مالی سال کی ابتدا میں جاری شرحوں کے مطابق کی جائے گی ۔
اثرات :
کینسر کے نتائج سے متعلق ٹیکنا لوجی ، حیاتیاتی طبی ، شفاخانہ جاتی اور ادویہ جاتی اختراعات میں ہونے والی ترقی کے باوجود پوری دنیا میں پہلے سے زائد از وزن کا حامل حفظانِ صحت نظام اب بھی بڑھتی ہوئی کینسر نگہداشت کی لاگت کے بڑھتے ہوئے زبردست وزن کے سامنے لاچار ہے ۔ بھارت – برطانیہ تحقیقی پہل قدمیاں ، ایسے اشتراک کا راستہ ہموار کریں گی ، جو بہترین محققین ، سائنس دانوں ، حفظانِ صحت اداروں اور دیگر اداروں کو یکجا ہونے کا موقع فراہم کرے گی اور یہ تمام افراد اور ادارے کثیر شعبہ جاتی تحقیق پلیٹ فارم پر جمع ہو سکیں گے اور اس کے نتیجے میں کینسر کی نگہداشت کے لئے اعلیٰ قدر و قیمت کی حامل ، کم لاگت والے نتائج حاصل ہو سکیں گے ۔ ڈاکٹورل سطح پر متعدد تعداد میں اسامیاں ، ڈاکٹورل سطح سے اوپر کی تحقیقات اور کینسر کے علاج سے متعلق سائنس دانوں کے لئے بھی مواقع فراہم ہوں گے ۔ انہیں نہ صرف یہ کہ جدید ترین ٹیکنا لوجیوں کی تربیت دی جائے گی بلکہ ضروری قیادت کی تربیت بھی فراہم کی جائے گی اور انہیں پروجیکٹ کے انتظام کی ہنر مندیوں سے بھی واقف کرایا جائے گا ، جن سے وہ تعلیمی اداروں میں مدت کار پر مبنی ٹریک تحقیق کا کام جاری رکھ سکیں گے یا متعلقہ حیاتیاتی ادویہ صنعت کی رہنمائی کر سکیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1475
(Visitor Counter : 62
عملے، عوامی شکایات اور پنشن کی وزارت
سرکاری ملازمین کو اظہار رائے کی آزادی
نئی دہلی،25؍جولائی، شمال مشرقی خطے کی ترقی کے وزیر مملکت  ، وزیراعظم کے دفتر ، عملے ، عوامی شکایات اور پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ یہ بات کہی گئی ہے کہ مرکزی سول سروسز  رولز -1964 کے رول-8 کے مطابق کوئی بھی سرکاری ملازم ، حکومت کی پہلے سے لی گئی اجازت کے بغیر ، کسی بھی اخبار یا دیگر جریدوں یا الیکٹرانک پبلک میڈیا کو مکمل طور پر یا جزوی طور پر مالک بن سکتا ہے یا ان کے ادارتی یا مینجمنٹ کے کاموں میں شرکت کرسکتا ہے۔ اس کے علاوہ سینٹر ل سول سروسز رولز 9 میں اس بات کی وضاحت کی گئی ہے کہ کوئی بھی سرکاری ملازم مواصلات کی شکل میں حقائق یا اپنی رائے پر مبنی بیان نہیں دے سکتا،  جو مرکزی حکومت یا ریاستی حکومت کی کسی موجودہ یا حالیہ پالیسی یا کارروائی پر منفی تنقید کے طور پر اثر انداز ہوتا ہو، یا  جس سے مرکزی حکومت اور کسی غیر ملکی حکومت کے درمیان تعلقات پر اثر پڑسکتا ہو، بشرطیکہ کسی ٹریڈ یونین یا سرکاری ملازمین کی انجمن کے عہدیدار کی اظہار رائے ، جو اس طرح کے سرکاری ملازمین کی سروس کی حالت کے تحفظ کے مقصد سے دیا گیا ہو ، یا اس کی بہتری کے لئے دیا گیا ہو ، یا سرکاری ملازم نے اپنی سرکاری حیثیت سے یہ بیان دیا ہو اور جو اس کو تفویض کردہ ذمہ داریوں کو پورا کرنے کے لئے دیا گیا ہو۔
۔۔۔۔۔۔۔۔۔۔۔۔۔۔۔۔
U-3416
(Visitor Counter : 59
مواصلات اور اطلاعاتی ٹیکنالوجی کی وزارت
کابینہ نےبھارت اور ویتنام کے درمیان مواصلات کے شعبے میں تعاون کے لئے مفاہمت نامے کومنظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے موا صلات کے شعبے میں بھارت اور ویت نام کے درمیان تعاون کے لئے ایک مفاہمت نامے کو بعد از دستخط منظوری دے دی ہے۔
فوائد:
یہ مفاہمت نامہ مواصلات کے شعبے میں باہمی تعاون اور باہمی مفاہمت کو مستحکم کرنے میں مدد گار ہوگا۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1154
(Visitor Counter : 45
خواتین اور بچوں کی ترقیات کی وزارت
پوشن ابھیان کے تحت نگرانی میکنزم
نئی دہلی،28؍نومبر:نیتی آیوگ پوشن ابھیان کے نفاذ کی صورتحال کی باریکی کے ساتھ نگرانی کررہا ہے۔مزید برآں پوشن ابھیان کے نفاذ کے عمل کی باریکی کے ساتھ نگرانی کے لئے قومی سطح پر ایک قومی تغذیہ وسائل مرکز اور ریاستی سطح پر ریاستی تغذیہ وسائل مرکز ہیں۔
خواتین اور بچوں کی فلاح و بہبود کی وزارت نے بل اینڈ ملنڈا گیٹس فاؤنڈیشن کے ساتھ باہمی اشتراک و تعاون کے ایک مفاہمت نامے پر دستخط کیا ہے۔ اس مفاہمت نامے کے ذریعے آئی سی ڈی ایس-مشترکہ ایپلی کیشن سافٹ ویئر، جو کہ موبائل پر مبنی ایک ایپلی کیشن ہے اور جو آگن واڑی ورکر کے کام میں معاون ہے، تیار اور تعینات کیا گیا ہے۔
پوشن ابھیان کے نفاذ کی پیش رفت کی نگرانی کرنے کے قومی اور ریاستی؍مرکز کے زیر انتظام علاقے کے سطح پر باقاعدگی کی ساتھ جائزہ میٹنگوں کا اہتمام کیا جاتا ہے۔وزارت اور ریاستی حکومتوں کے ذریعے فیلڈ سطح کی چیکنگ کی جاتی ہے۔ نیتی آیوگ کے نائب چیئر مین کی صدارت میں قومی کونسل اور ایگزیکٹیو کمیٹی بھی لگاتار پوشن ابھیان کی پیش رفت کا جائزہ لیتی رہتی ہے۔
آئی سی ڈی ایس مشترکہ ایپلی کیشن سافٹ ویئر بچوں کے وزن اور قدو قامت ، آنگن واڑی مراکز کے کھولنے، گھر لے جانے والے راشن کی تقسیم اور آنگ واڑی مراکز میں ما قبل اسکول تعلیم کے لئے بچوں کی حاضری سے متعلق اعدادو شمار کو اکٹھا کرتا ہے۔اس اعدادو شمار ؍اطلاعات کو پھر بلاک ، ضلعی، ریاستی اور قومی سطح پر سپروائزری عملے کے لئے ویب پر مبنی آئی سی ڈی ایس –سی اے ایس ڈیش بورڈ پر نگرانی کے لئے دستیاب کرایا جاتا ہے۔
خواتین اور بچوں کی فلاح وبہبود کی مرکزی وزیرمحترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں یہ اطلاع فراہم کی۔
وزیراعظم کا دفتر
وزیراعظم 4 جولائی کو پتپارتھی میں سائی ہیرا گلوبل کنونشن سینٹر کا افتتاح کریں گے
وزیراعظم جناب نریندر مودی 4 جولائی کو صبح 10:30 بجے ویڈیو کانفرنسنگ کے ذریعے آندھرا پردیش کے پتپارتھی میں سائی ہیرا گلوبل کنونشن سینٹر کا افتتاح کریں گے۔ افتتاحی تقریب میں دنیا بھر سے ممتاز شخصیات اور عقیدت مندوں کی حاضری ہوگی۔
سری ستیہ سائی سنٹرل ٹرسٹ نے پتپارتھی کے پرسانتی نیلیم میں سائی ہیرا گلوبل کنونشن سینٹر کے نام سے ایک نئی سہولت تعمیر کی ہے۔ پرسانتی نیلیم شری ستیہ سائی بابا کا مرکزی آشرم ہے۔ یہ کنونشن سینٹر سماجی کارکن جناب ریوکو ہیرا کے ذریعے عطیہ کیا گیا ہے جو ثقافتی تبادلے، روحانیت اور عالمی ہم آہنگی کو فروغ دینے کے وژن کا ثبوت ہے۔ یہ مختلف پس منظر کے لوگوں کو ایک ساتھ آنے، جڑنے اور شری ستیہ سائی بابا کی تعلیمات کو دریافت کرنے کا ماحول فراہم کرتا ہے۔ اس کی عالمی معیار کی سہولیات اور انفراسٹرکچر کانفرنسوں، سیمیناروں اور ثقافتی تقریبات کی سہولت فراہم کرے گا، جس سے زندگی کے تمام شعبوں سے تعلق رکھنے والے افراد کے درمیان مکالمے اور تفہیم کو فروغ ملے گا۔ اس وسیع و عریض کمپلیکس میں مراقبہ ہال، پرسکون باغات اور رہائش کی سہولیات بھی موجود ہیں۔
وزارت خزانہ
سرکار نے مالی سال 2018-19کی تیسری سہ ماہی کی خاطر اسمال سیونگ اسکیم کے لئے سود کی نئی نظر ثانی شدہ شرحوں کا اعلان کیا
نئی دہلی، 20/ستمبر۔ حکومت ہند کے فیصلے کے مطابق اسمال سیونگ اسکیم کے لئے سہ ماہی بنیاد پر مرکزی وزیر مالیات کی منظوری کے ساتھ سود کی شرحوں کا اعلان کیا ہے۔ اس کے مطابق مالی سال 2018-19 کی تیسری سہ ماہی میں مختلف اسمال سیونگ اسکیموں کے لئے سود کی نئی شرحوں کا اعلان کیا گیا ہے۔ ان کا نفاذ یکم اکتوبر 2018 سے 31 دسمبر 2018 تک کے لئے ہوگا۔ ان اسکیموں کے سود مرکب ؍ ادائیگی سے وابستہ صورت میں عائد ہونے والے سود کی شرح ذیل کے گوشوارے میں تحریر ہے:
|
|
کھاتے
|
|
شرح سود
01.07.2018 سے 30.09.2018 تک
|
|
شرح سود
01.10.2018 سے 31.12.2018 تک
|
|
مرکب ہونے کے عمل کی تکریر|
|
بچت کھاتے
|
|
4.0
|
|
4.0
|
|
سالانہ
|
|
ایک سالہ ٹائم ڈپوزٹ
|
|
6.6
|
|
6.9
|
|
سہ ماہی
|
|
دو سالہ ٹائم ڈپوزٹ
|
|
6.7
|
|
7.0
|
|
سہ ماہی
|
|
تین سالہ ٹائم ڈپوزٹ
|
|
6.9
|
|
7.2
|
|
سہ ماہی
|
|
چار سالہ ٹائم ڈپوزٹ
|
|
7.4
|
|
7.8
|
|
سہ ماہی
|
|
پانچ سالہ ٹائم ڈپوزٹ
|
|
6.9
|
|
7.3
|
|
سہ ماہی
|
|
پانچ سالہ سینئر سٹیزن سیونگ اسکیم
|
|
8.3
|
|
8.7
|
|
سہ ماہی اور اداشدہ
|
|
پانچ سالہ ماہانہ آمدنی کھاتے
|
|
7.3
|
|
7.7
|
|
ماہانہ اور ادا شدہ
|
|
پانچ سالہ نیشنل سیونگ سرٹیفکیٹ
|
|
7.6
|
|
8.0
|
|
سالانہ
|
|
پبلک پروویڈنٹ فنڈ اسکیم
|
|
7.6
|
|
8.0
|
|
سالانہ
|
|
کسان وکاس پتر
|
|
7.3

|
|
7.7

|
|
سالانہ
|
|
سوکنیا اسمردھی اکاؤنٹ اسکیم
|
|
8.1
|
|
8.5
|
|
سالانہکوئی تبدیلی نہیں
۔۔۔۔۔۔۔۔۔۔۔۔۔۔۔۔۔۔۔۔۔۔
(UN-4876